Document ID: /roh_data/filtered/Bilingualer_Corpus_interleaved-it-rm.jsonl.gz/1643

This is a text translated from Italian to Rumantsch Grischun.
Preventivo 2010: investimenti record nonostante il disavanzo

A causa dell'attuale crisi economica, il Cantone dei Grigioni prevede investimenti lordi per 427 mio. di franchi nonostante il disavanzo registrato. Di questi, 233 mio. di franchi devono essere finanziati dal Cantone (anno precedente: 222 mio. di franchi). Con questi investimenti il Cantone prosegue la sua politica finanziaria a lungo termine. Il comportamento anticiclico è reso possibile unicamente dalle eccedenze dei ricavi registrate negli ultimi anni, nei quali è stato possibile creare un solido cuscinetto di capitale proprio. Una spesa superiore del 2 percento e ricavi leggermente inferiori portano a un disavanzo di circa 37 mio. di franchi. Dopo cinque anni di chiusure dei conti positive, il prossimo anno il Cantone dei Grigioni farà dunque registrare cifre rosse. Nell'attuale difficile situazione economica il Governo reputa sostenibile il disavanzo preventivato.

Spese in aumento e ricavi in calo generano un disavanzo nella gestione corrente

Le ripercussioni della recessione mondiale colpiscono sempre più anche l'economia grigionese. Per esperienza, la debolezza congiunturale colpirà il nostro Cantone con un certo ritardo e in modo ancora più marcato rispetto a quanto visto finora. Come da preventivo, per l'anno corrente si prevede ancora un'eccedenza dei ricavi, l'anno prossimo le ripercussioni della crisi economica non risparmieranno però il bilancio grigionese.

La

gestione corrente

del preventivo 2010 chiude, a seguito di una spesa complessiva di 2'410,1 mio. di franchi e ricavi totali di 2'373,4 mio. di franchi, con un disavanzo di 36,7 mio. di franchi (eccedenza dei ricavi preventivo 2009: 14,8 mio. di franchi; consuntivo 2008: 161,4 mio. di franchi).

Escludendo le compensazioni interne, la

spesa complessiva

determinante ammonta a 2'151,6 mio. di franchi e rispetto al preventivo dell'anno precedente è aumentata di 45,7 mio. di franchi, ciò che corrisponde a un +2,2%. Rispetto all'anno precedente, le spese per il personale risultano di circa 6,9 mio. di franchi superiori (+2,1%). A causa del livello dei prezzi attualmente stabile non è preventivata una compensazione del rincaro sui salari. Per sviluppi individuali degli stipendi e il versamento di premi di prestazione è previsto l'1%, risp. l'1,3% della massa salariale rilevante. Le spese materiali subiscono un calo molto lieve di 2,2 mio. di franchi (-0,7%). A causa dell'elevato volume degli investimenti anche gli ammortamenti aumentano del 10% e raggiungono quota 202,2 mio. di franchi. Nel prossimo anno il Cantone dei Grigioni verserà contributi a terzi per oltre 785 mio. di franchi (+36,4 mio. di franchi ovvero +4,9%). A beneficiare maggiormente delle spese supplementari sono le economie domestiche private (riduzione dei premi delle casse malati +16,5 mio. di franchi, prestazioni complementari +4,3 mio. di franchi e assistenza ai bambini complementare alla famiglia +1,0 mio. di franchi). Anche nel settore della formazione i contributi segnano un marcato aumento: +8,4 mio. di franchi alle scuole specializzate, medie e universitarie e +4,7 mio. di franchi alle scuole speciali.

I

ricavi totali

comparabili, senza compensazioni interne, pari a 2'114,9 mio. di franchi, subiscono un lieve calo di 5,8 mio. di franchi (-0,3%). A causa dell'attuale situazione economica, gli introiti fiscali scendono complessivamente di 24,9 mio. di franchi, dopo che nel preventivo dell'anno precedente si erano già calcolati oltre 100 mio. di franchi in meno in seguito alla riduzione delle imposte. Nel settore dello sfruttamento della forza idrica risultano maggiori entrate di circa 6,7 mio. di franchi. Rispetto all'anno precedente, il Cantone dei Grigioni riceve complessivamente 6,1 mio. di franchi in più dalla perequazione delle risorse (PR) e dalla perequazione dell'aggravio geotopografico (PAG) della Confederazione. Meno ricavi dalla Confederazione risultano dalle imposte federali, più basse in seguito alla recessione (-5,0 mio. di franchi), nonché da diversi contributi (-8,5 mio. di franchi, soprattutto riduzione del contributo per l'esercizio e la manutenzione delle strade nazionali).

Gli investimenti attenuano la crisi e rafforzano lo spazio economico e vitale dei Grigioni

Le

uscite per investimenti

ammontano a 426,6 mio. di franchi lordi, ciò che corrisponde a un aumento di 3,7 mio. di franchi. Con le entrate da investimenti in calo (-7,7 mio. di franchi), gli

investimenti netti

raggiungono un livello mai raggiunto prima (+5,1%) attestandosi a 233,3 mio. di franchi. I mutui federali e cantonali alla Cooperativa di credito agrario (CCA) aumentati di quasi 5,0 mio. di franchi permettono ulteriori investimenti nelle aziende agricole private. Contributi agli investimenti di quasi 10 mio. di franchi vengono destinati a progetti per lo sfruttamento energetico rispettoso dell'ambiente ed efficiente. Contributi più elevati vengono anche versati a favore della promozione economica (+2,4 mio. di franchi), nonché della costruzione di ospedali e case per anziani/di cura (+6,5 mio. di franchi).

Il Governo chiede al Gran Consiglio di aumentare il valore di riferimento della politica finanziaria per gli investimenti netti da 200 a 230 mio. di franchi. Esso è convinto che, nell'attuale crisi economica, gli investimenti elevati siano sensati e contribuiscano a sostenere l'economia regionale. Nel 2010 gli investimenti netti non potranno più essere finanziati interamente con mezzi propri, ragione per cui, rispetto all'anno precedente, il piano di autofinanziamento previsto scende di 22,5 punti percentuali attestandosi al 58%.

Disavanzo anche nel conto stradale

Nel

risultato complessivo

, il conto stradale chiude con una maggiore uscita di 15 mio. di franchi. Durante l'attuale periodo di bassa congiuntura si deve permettere un disavanzo più elevato anche nella costruzione e nella manutenzione delle strade. Negli scorsi anni non solo è stato possibile compensare completamente il debito stradale, bensì, grazie alle maggiori entrate degli ultimi tre anni, si è potuto anche accumulare un avere di quasi 50 mio. di franchi. Il Governo è dunque dell'opinione che per sostenere l'edilizia sia ammissibile un temporaneo aumento del disavanzo stradale. Esso chiede al Gran Consiglio di portare il valore di riferimento della politica finanziaria per il disavanzo del conto stradale da 10 a 15 mio. di franchi.

Le spese per la manutenzione edilizia diminuiscono ulteriormente (-14,6 mio. di franchi) poiché l'Ufficio tecnico, in seguito al passaggio delle strade nazionali alla Confederazione avvenuto nel 2008, rispetto al passato si occupa di meno progetti di strade nazionali. Per l'ampliamento delle strade nazionali, principali e di collegamento si investiranno come prima oltre 150 mio. di franchi. Altri 6,4 mio. di franchi ricadono su investimenti generali (messa in sicurezza delle strade, centri di manutenzione, parco macchine e veicoli, nonché contributi ai comuni).

Prospettiva: disavanzi in aumento nei prossimi anni

Stando alle informazioni attualmente disponibili, sul periodo di piano finanziario per gli anni 2011–2014 incombono disavanzi in forte crescita. Nel 2010 si effettuerà per la prima volta la verifica dei compiti, ancorata nella Costituzione cantonale, che mira a stabilire la necessità, l'efficacia e la finanziabilità dei compiti pubblici. Dal punto di vista attuale, per quanto riguarda le uscite sarà inevitabile decidere e attuare misure incisive per sgravare il bilancio cantonale.

Il Gran Consiglio discuterà il preventivo 2010 nella sessione di dicembre.

Organo: Dipartimento delle finanze e dei comuni

Fonte: it Dipartimento delle finanze e dei comuni

01.10.2009
Preventiv 2010: record d'investiziuns malgrà il deficit

Pervia da la crisa economica actuala prevesa il chantun Grischun – malgrà il deficit – in record d'investiziuns d'ina summa brutta da 427 milliuns francs. Da quels sto il chantun finanziar 233 milliuns francs (onn precedent: 222 milliuns francs). Cun questas investiziuns cuntinuescha il chantun cun sia politica da finanzas a lunga vista. Il cumportament anticiclic è mo pussaivel grazia als surplis dal retgav dals ultims onns, cun ils quals ins ha pudì accumular in agen chapital solid. In augment dals custs da 2 pertschient ed ina pitschna reducziun dals retgavs han chaschunà in deficit da circa 37 milliuns francs. Suenter tschintg onns cun in rendaquint positiv vegn il chantun Grischun perquai a scriver cifras cotschnas l'onn proxim. La regenza è da l'avis ch'il deficit budgetà possia vegnir giustifitgà en la situaziun actuala difficila da l'economia.

In augment da las expensas ed in regress tar ils retgavs chaschunan in deficit en il quint current

Las consequenzas da la recessiun sin l'entir mund tutgan pli e pli er l'economia grischuna. L'experientscha mussa che la deblezza da la conjunctura vegn a tutgar noss chantun pli fitg che fin ussa ma cun in tschert retard. L'onn current vegn uschia anc fatg quint – sco budgetà – cun in surpli dal retgav. L'onn proxim ha la crisa economica dentant consequenzas che sa mussan en las finanzas dal chantun Grischun.

Il

quint current

dal preventiv 2010 serra tar expensas totalas da 2'410.1 milliuns francs e tar ina rendita totala da 2'373.4 milliuns francs cun in

deficit

da 36.7 milliuns francs (surpli dal retgav en il preventiv 2009: 14.8 milliuns francs, quint dal chantun 2008: 161.4 milliuns francs).

Las

expensas totalas

decisivas – senza resguardar las scuntradas internas – importan 2'151.6 milliuns francs. En cumparegliaziun cun il preventiv da l'onn precedent s'augmentan ellas per 45.7 milliuns francs resp. per +2.2 pertschient. Cumpareglià cun l'onn precedent èn ils custs da persunal per 6.9 milliuns francs (+2.1%) pli auts. Perquai ch'il nivel da pretschs actual è relativamain stabil, n'è budgetada nagina cumpensaziun da la chareschia tar ils salaris. 1 pertschient resp. 1.3 pertschient da la summa relevanta dals salaris è previsa per il svilup individual dals salaris e per il pajament da premias da prestaziun. Ils custs reals sa reduceschan per pauc, numnadamain per 2.2 milliuns francs (­0.7%). Perquai ch'il volumen d'investiziun è fitg grond, s'augmentan er las amortisaziuns per 10 pertschient ed importan 202.2 milliuns francs. L'onn proxim paja il chantun Grischun contribuziuns a terzas persunas da passa 785 milliuns francs (+36.4 milliuns francs resp. +4.9%). Las chasadas privatas profitan il pli fitg da las expensas supplementaras (reducziun da las premias da las cassas da malsauns +16.5 milliuns francs, prestaziuns supplementaras +4.3 milliuns francs e tgira d'uffants cumplementara a la famiglia +1.0 milliuns francs). En il sectur da furmaziun s'augmentan las contribuziuns er considerablamain: a scolas professiunalas, scolas medias e scolas autas +8.4 milliuns francs sco er a scolas spezialas +4.7 milliuns francs.

Il

retgav total

equivalent – senza scuntradas internas – da 2'114.9 milliuns francs sa reducescha per pauc, numnadamain per 5.8 milliuns francs (-0.3%). Pervia da la situaziun economica actuala sa reduceschan las entradas fiscalas per totalmain 24.9 milliuns francs. Cunquai che las taglias eran vegnidas sbassadas, aveva la reducziun gia importà en il preventiv da l'onn precedent 100 milliuns francs. En il sectur da l'utilisaziun da la forza idraulica resulta in retgav supplementar da circa 6.7 milliuns francs. Or da la gulivaziun da las resursas ed or da la gulivaziun da las grevezzas geografic-topograficas paja la confederaziun totalmain 6.1 milliuns francs dapli al chantun Grischun che l'onn precedent. Retgavs pli pitschens da la confederaziun resultan da las taglias federalas pli bassas che vegnan chaschunadas da la recessiun (-5.0 milliuns francs) sco er da differentas contribuziuns (-8.5 milliuns francs, spezialmain regress tar la contribuziun per il mantegniment e per la gestiun da las vias naziunalas).

Investiziuns modereschan la crisa e rinforzan il spazi economic ed il spazi da viver dal Grischun

Las

expensas d'investiziun

importan ina summa brutta da 426.6 milliuns francs. Quai correspunda ad in augment da +3.7 milliuns francs. Tar ina reducziun da las entradas d'investiziun (-7.7 milliuns francs) cuntanschan las

investiziuns nettas

cun 233.3 milliuns francs in maximum (+5.1%). Ils emprests federals resp. chantunals a l'associaziun grischuna per credits a l'agricultura (ACA) ch'èn per stgars 5.0 milliuns francs pli gronds, pussibiliteschan ulteriuras investiziuns a favur da manaschis agriculs privats. Contribuziuns d'investiziun da stgars 10 milliuns francs vegnan duvrads per projects per utilisar l'energia en ina moda effizienta che schanegia l'ambient. Contribuziuns pli autas vegnan er pajadas a la promoziun da l'economia (+2.4 milliuns francs) sco er a la construcziun d'ospitals e da chasas da persunas attempadas e da tgira (+6.5 milliuns francs).

La regenza propona al cussegl grond d'augmentar la valur directiva che concerna la politica da finanzas per las investiziuns nettas da 200 milliuns francs a 230 milliuns francs. Ella è persvadida che las grondas investiziuns èn raschunaivlas en la crisa economica actuala e che quellas gidan a sustegnair l'economia regiunala. Las investiziuns nettas na pon betg pli vegnir finanziadas cumplettamain cun agens meds finanzials l'onn 2010. Perquai sa reducescha il grad d'atgna finanziaziun planisà envers l'onn precedent per 22.5 puncts procentuals sin 58 pertschient.

In deficit er en il quint da las vias

Il

resultat total

dal quint da las vias serra cun in surpli d'expensas da 15 milliuns francs. Er en connex cun la construcziun e cun il mantegniment da las vias duai vegnir admess in deficit pli grond pervia da la sbassada actuala da la conjunctura. Ils onns passads ha il debit da las vias pudì vegnir amortisà cumplettamain. Ultra da quai ha pudì vegnir accumulà in dabun da stgars 50 milliuns francs grazia al surpli d'entradas dals ultims trais onns. La regenza è perquai da l'avis ch'in deficit pli grond en connex cun las vias è temporarmain raschunaivel per sustegnair l'economia da construcziun. Ella propona al cussegl grond d'augmentar la valur directiva che concerna la politica da finanzas per il deficit dal quint da las vias da 10 milliuns francs a 15 milliuns francs.

Las expensas per il mantegniment architectonic sa reduceschan vinavant (-14.6 milliuns francs), perquai che l'uffizi da construcziun bassa sa fatschenta da main projects da vias naziunalas che pli baud, e quai pervia dal transferiment da las vias naziunalas a la confederaziun l'onn 2008. I vegnan investids passa 150 milliuns francs en la renovaziun da las vias naziunalas, da las vias principalas e da las vias da colliaziun. 6.4 milliuns francs supplementars vegnan mess a disposiziun per investiziuns generalas (segirar las vias, lavuratoris e basas, parcs da maschinas e da vehichels sco er contribuziuns a vischnancas).

Perspectiva: augment dal deficit ils proxims onns

Tenor las infurmaziuns che stattan actualmain a disposiziun pon vegnir spetgads deficits che creschan fermamain en la perioda dal plan da finanzas dals onns 2011 fin 2014. L'onn 2010 vegn per l'emprima giada realisada la controlla da las incumbensas. Quella è francada en la constituziun chantunala e cuntegna la controlla da la necessitad, da l'efficacitad e da la finanziabladad da las incumbensas publicas. Or da l'optica actuala na sa laschi betg evitar – en spezial areguard las expensas – da concluder e da realisar mesiras rigurusas per distgargiar las finanzas dal chantun.

Il cussegl grond vegn a tractar il preventiv 2010 en la sessiun da december.

Gremi: Departament da finanzas e vischnancas

Funtauna: rg Departament da finanzas e vischnancas

01.10.2009